**Ne felejtsd el, hogy a vázlatot és a fogalmakat, évszámokat  
bele kell írni a füzetbe!**

**Vázlat**

**„Kis hidegháború” a nyolcvanas években**

**1). A szovjet hadsereg 1979-ben bevonult Afganisztánba.  
 A szuperhatalmak között újra indult a fegyverkezési verseny.  
 Emiatt a szovjet gazdaság teljesen kimerült.**

**A hidegháború vége, a Szovjetunió felbomlása**

**2). A súlyos gazdasági válság miatt az 1980-as évek közepén az új szovjet   
 pártfőtitkár, Gorbacsov reformokat hirdetett meg.  
 A meggyengült birodalom az évtized végén még Közép-Európa feletti  
 uralmáról is lemondott: megkezdték a szovjet csapatok kivonását a   
 térségből.  
 A nemzetiségi erők fellépése miatt végül az ország felbomlott:   
 1991 végén a Szovjetunió megszűnt.  
 A világon egyetlen szuperhatalom maradt, az Egyesült Államok.**

**Lengyelország nyugtalan évtizede**

**3). 1980-ban újabb, a korábbiaknál is nagyobb sztrájkok rázták meg a   
 kommunista Lengyelországot.   
 Megalakult egy hatalomtól független szakszervezet, a Szolidaritás.   
 Az állandó sztrájkok miatt Lengyelország súlyos gazdasági válságba   
 került.**

**4). 1989-ben földrengésszerű politikai változások söpörtek végig Közép-  
 Európán.  
 Magyarországon az ellenzék elérte a békés rendszerváltást.  
 A lengyel és a magyar események hatására a többi állam lakossága is   
 megmozdult.  
 Csehszlovákiában is lemondott a pártvezetés. Romániában pedig   
 forradalom tört ki, s a felkelók kivégezték a gyűlölt diktátort.  
 Összeomlott a kommunista rendszer Bulgáriában és Jugoszláviában is.  
 Közép-Európa térképe átalakult.   
 Az etnikai-vallási feszültségek Jugoszláviában véres polgárháborúhoz   
 vezettek.**

**Németország újra egyesülése**

**5). Az NDK-ban végbement rendszerváltás révén megnyílt a lehetőség   
 Németország egyesítésére.  
 1990 őszén létrejött az egységes Németország.**

**Fogalmak – Évszámok**

**M. Sz. Gorbacsov - 1985-től az SZKP főtitkára, majd a Szovjetunió elnöke;  
 reformkísérletei a hidegháború végéhez vezettek;  
 1990-ben a Nobel-békedíjjal tüntették ki**

**Ronald W. Reagan - színész és politikus, az Amerikai Egyesült Államok   
 40. elnöke**

**1990. október 3. – ekkor vonták fel először az egységes Németország   
 zászlaját**